7a edició de la Fira del Major
13 maig 2022

## 7a edició de la Fira del Major13 maig 2022Última actualització: 15 maig 2022

![](../gestion/img/50a6a75753a60bd85e00c7052048a70a513d7be643423213304f9185373a1df4.jpeg)  
  

La regidora delegada de Polítiques Saludables, **Liduvina Gil**, acompanyada de la coordinadora del Centre Social Roís de Corella, **Ana Ferrer**, ha presentat la 7a edició de la Fira del Major, que tindrà lloc els dies 18 i 19 de maig a la Casa de la Marquesa. «Gandia és una ciutat amigable amb la gent gran. Defensem una política integral per als nostres majors amb l’esperança que puguen arribar a una edat longeva i, a més, amb bona qualitat de vida», ha comentat Gil.

Durant aquestes jornades, els presents podran gaudir de dansa, música, teatre, exposicions, un showcooking de fideuà, a banda de poder consultar o comprar productes de parafarmàcia i solucions auditives, entre d’altres. Les activitats es desenvoluparan en horari de 10:30 a 18:45h (dimecres) i de 10:00 a 19:15h (dijous). «Amb aquesta fira volem retornar-los a allò què han donat a la nostra societat», ha remarcat l’edil.

La regidora també ha volgut destacar que aquesta celebració es tracta d’un «reconeixement al seu treball i tot el què han fet per nosaltres, però també s’ha organitzat per a què disfruten ells i les seues famílies». Tot el món hi podrà entrar gratuïtament sense límit d’aforament.

**‘Viure Estiu 2022’**

D’altra banda, també s’ha presentat el programa ‘Viure Estiu 2022’ per als mesos de juny i juliol. Classes de ioga, pilates o passejos saludables son algunes de les activitats previstes per a que els més majors puguen seguir gaudint d’una vida saludable.

El període de matriculació tindrà lloc durant els dies 23 i 27 de maig als centres de convivència de la ciutat (inclòs el del Grau) i caldrà portar la targeta daurada de jubilat.

[Programa Viurer Estiu 2022 "Roís de Corella" Descarga](https://www.gandia.es/aytg/uploaded/SANITAT/MAJORS/Mayo22/ROIS_DE_CORELLA_VIU_LESTIU.jpg)

[Programa Viure Estiu 2022 "Corea" Descarga](https://www.gandia.es/aytg/uploaded/SANITAT/MAJORS/Mayo22/VIU_LESTIU_COREA.jpg)

[Twittear](https://twitter.com/share)